Interglossa

Interglossa (verbalmain "tranter + lingua") è ina lingua construida, sviluppada dal biolog Lancelot Hogben durant la Segunda Guerra mundiala. El ha empruvà da transponer il vocabulari spezialisà internaziunal da la scienza e da la tecnica, che ha surtut ragischs grecas e latinas, en ina lingua cun ina grammatica unicamain isolanta. Interglossa è vegnì publitgà il 1943 sco sboz per ina lingua auxiliara. Hogben ha applitgà princips semantics per sviluppar in vocabulari reducì da pauc dapli che 880 pleds che duessan bastar per discurs fundamentals tranter persunas da differenta naziunalitad.

In descendent da l'Interglossa è Glosa (annada 70) che ha extendì e modifitgà ils pleds da la lingua.

Interglossa